Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: [5. számú melléklet a 217/1998. (XII. 30.) Korm. rendelethez]
Paragraph Index: 411

5. pont Ha a beruházó nem azonos a beruházás lebonyolítójával, akkor jelen pontban rögzíteni szükséges a megbízott szervezet nevét és címét. Ez esetben a vállalkozási szerződéseket a beruházó nevében a lebonyolító kötheti. 6.1. pont Teljesítés igazolásra jogosult személy alatt értendő az a szakmailag felelős személy, aki az elvégzett részfeladat leigazolására jogosult. 6.2. pont Utalványozásra jogosult személy csak az lehet, aki a Kincstárnál leadott aláírás bejelentő kartonon szerepel. 7.1. pont A központi beruházás végrehajtásához szükséges források évenkénti és forrásnemen - kénti bontását tartalmazza. Az egyes oszlopok fogalmi meghatározása: - Beruházás teljes bekerülési költsége: a részfeladatra teljes ráfordítás összege a tárgyévet megelőző évek, a tárgyévben és a tárgyévet követő évek szerint. 2001/131. szám - Tárgyévi támogatási előirányzat: az adott évben a központi költségvetésből az alapokmányban rögzített részfeladatra fordítható központi támogatás összege. - Előző évek fejezeti támogatási keret maradványa: fejezeti számlán lévő előző évek támogatási maradványa. - Előző évek intézményi támogatási keret maradványa: intézményi számlán lévő előző évek támogatási maradványa. - Intézményi bevételi forrás: a költségvetési törvényi sorában nem szereplő intézményi saját forrás (Intézményi BEFK számlán szereplő összeg). - Önkormányzati támogatás: az Önkormányzat által a Lebonyolítási számlára befizetett hozzájárulás összege. - Körön kívüli megvalósítók saját forrása: a Kincstári körön kívüli megvalósító által a Lebonyolítási számlára befizetett hozzájárulásának összege. 7.2. pont A kincstári körön kívüli megvalósítók saját forrás hozzájárulási részének kincstári számlára történő befizetésének havi bontásban történő részletezését tartalmazza. 7.3. pont Amennyiben a részfeladat több forrásból valósul meg, abban az esetben jelölni kell a forrásnemek igénybevételi sorrendjét, vagy arányát. 8.1. pontba kell beírni a részfeladat kiadási előirányzatait előirányzati csoport és kiemelt jogcímenként. Tekintettel arra, hogy a kiadási előirányzatnak a támogatáson kívül bevétellel fedezett része is lehetséges, ezért szükséges a kiemelt előirányzat bevételi jogcímét és összegét a táblázatban feltüntetni. Pl.: Ha a kiadási előirányzatnak van bevétellel fedezett része, abban az esetben a bevételi összeg kódja 38 (Egyéb felhalmozási célú pénzeszközátvétel) lehet. 8.2. pontba a központi beruházás keretében finanszírozható költségnemek anyagi és műszaki összetételét és azok forint összegét kell beírni. Anyagi, műszaki összetétele alatt értendő az építés, technológiai szerelés, gépbeszerzés, importbeszerzés, tervezés, kisajátítás és kártalanítás stb. 8.3. pont Amennyiben a Finanszírozás Szerződés keretében az engedélyező a központi beruházás megvalósítása érdekében az előleg folyósításáról intézkedik a kockába „I” betűt kell beírni. 9.1. és 9.2. pontba a részfeladat befejezésének tervezett határidejét és a döntés során jóváhagyott azon időpontot kell beírni, ameddig a megvalósító Alapokmány terhére pénzügyi elszámolást nyújthat be az.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes